ดาวโจนส์ ปิดที่ 10,653.56 จุด
ดัชนีหุ้นดาวโจนส์ ปิดที่ 10,653.56 จุด&nbsp; ลดลง 21.42 จุด จากตัวเลขภาคแรงงานอันขุ่นมัวของสหรัฐฯ
7 ส.ค. 2553

ดัชนีหุ้นดาวโจนส์ ปิดที่ 10,653.56 จุด  ลดลง 21.42 จุด จากตัวเลขภาคแรงงานอันขุ่นมัวของสหรัฐฯ 
วอลล์สตรีทเมื่อวันศุกร์(6) สามารถดีดกลับมาปิดในแดนลบเพียงเล็กน้อย เหตุมีแรงซื้อเข้ามาในช่วงท้ายของการซื้อขาย หลังจากเกือบทั้งวันตลาดทรุดตัวอย่างแรงท่ามกลางข่าวร้ายของภาคแรงงานสหรัฐฯ
ดัชนีหุ้นดาวโจนส์ ลดลง 21.42 จุด (0.20 เปอร์เซ็นต์) ปิดที่ 10,653.56 จุด หลังจากช่วงหนึ่งดิ่งไปติดลบกว่า 160 จุด แนสแดก ลดลง 4.59 จุด (0.20 เปอร์เซ็นต์) ปิดที่ 2,288.47 จุด เอสแอนด์พี ลดลง 4.17 จุด (0.37 เปอร์เซ็นต์) ปิดที่ 1,121.64 จุด 
ด้านราคาน้ำมันดิ่งลงแรงกว่า 1 ดอลลาร์เมื่อวันศุกร์ หลังนักลงทุนผวาตัวเลขปลดคนงานสหรัฐฯที่มากเกินความคาดหมาย สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกันยายน ลดลง 1.31 ดอลลาร์ ปิดที่ 80.70 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.45 ดอลลาร์ ปิดที่ 80.72 ดอลลาร์ต่อบาร์เรล